cyanic-selkie/wikianc huggingface dataset:
కంకాళ వ్యవస్థకు వచ్చే ఫ్లోరోసిస్
భారత దేశములో ఫ్లోరిసిస్
భారతదేశ పరిస్థితులను దృష్టిలో ఉంచుకొని మనదేశ ప్రజల తాగు నీటిలో 1.5 మిల్లి గ్రాముల ఫ్లోరైడ్ మాత్రమే ఉండాలని ప్రపంచ ఆరోగ్య సంస్థ సూచిస్తుంది. మనదేశములో తమిళనాడు, రాజస్థాన్, ఆంధ్రప్రదేశ్ లో కొన్ని ప్రాంతాలలో 29 మిల్లీగ్రాముల వరకు ఉన్నదని అంతర్జాతీయ ఫ్లోరైడ్ పరిశోధన సంస్థ తన నివేదిక లో  వెల్లడించింది. మనదేశ వ్యవసాయ ఉత్పతులలో ఫ్లోరైడ్ ఇంకా ఎక్కువగా ఉన్నదని జాతీయ పోషకాహార సంస్థ తెలిపింది. ప్రజలలో అధిక స్థాయిలో ఫ్లోరైడ్ ఉండి పోషక విలువలు అందకుండా చేస్తుంది. దేశములో ఎనిమిది సంవత్సర లోపు పిల్లలు ఫ్లోరోసిస్ తో బాధ పడుతున్నారు, 40 సంవత్సరములు వచ్చే వరకు ఎముకలు క్షీణ దశకు రావడం , నడవక లేక పోతున్నారు. మహిళలలో రక్త హీనత ఎదుర్కొంటున్నారు. భారతదేశం లో 17 రాష్ట్రాలలోని 22 జిల్లాలలో 5,485 గ్రామాలలో ఇప్పుడు ఫ్లోరైడ్ సమస్య ఉన్నదని కేంద్ర ప్రభుత్వం ప్రకటించిది. ఫ్లోరైడ్ సమస్య నుంచి బయట పడటానికి తెలంగాణ లో జాతీయ పోషకాహార సంస్థ, రాజస్థాన్ లో యూనిసెఫ్ చేసిన ప్రయోగములు ప్రజలకు సురక్షితమైన నీరు , మంచి ఆహరం ఫ్లోరోసిస్ కు నివారణకు మంచి ఫలితములు చూపించాయి. తాగునీటిని నదుల నుంచి సరఫరా చేస్తే ఫ్లోరోసిస్ సమస్య 63% తగ్గుతుందని నిపుణులు చెపుతున్నారు. దేశములో 585 గ్రామాలలో రూ. 436 కోట్లతో తగు నీటి శుద్ధి కేంద్రములు ఏర్పాటు చేసిన, నిర్వహణ లోపంతో మూతబడుతున్నాయి. 2024 సంవత్సర వరకు ప్రతి గ్రామములో ఇంటిటికి రక్షిత నీరు ఇవ్వాలని ప్రేరణతో " తెలంగాణ రాష్ట్రములో మిషిన్ భగీరథ " ఏర్పాటు చేసి గోదావరి, కృష్ణా నదుల నీటి తో తెలంగాణ లోని గ్రామములకు త్రాగే  నీటిని ప్రజలకు సరఫరా చేస్తున్నారు. కేంద్ర, రాష్ట్ర ప్రభుత్వములు ప్రజలకు పోషకాహారం, విటమిన్ మాత్రలు పంపిణి చేస్తూ , శాశ్వత పరిష్కారం గా ప్రతి ఇంటికి సురక్షితమైన నీరు ఇస్తే , భారతదేశం " ఫ్లోరోసిస్ " నుంచి బయటపడుతుంది
మూలాలు
వర్గం:వ్యాధులు
పర్వేజ్ ముషార్రఫ్
పర్వేజ్ ముషార్రఫ్ (1943 ఆగస్టు 11 - 2023 ఫిబ్రవరి 05) పాకిస్తాన్ కి చెందిన రాజకీయ నాయకుడు, మాజీ సైనికాధికారి. 1999లో ప్రజా ప్రభుత్వాన్ని పడగొట్టి పాకిస్తాన్ కి పదవ అధ్యక్షుడు అయ్యాడు. 2001 నుంచి 2008 దాకా పాకిస్తాన్ అధ్యక్షుడిగా వ్యవహరించి తర్వాత అభిశంసన తీర్మానం ఎదుర్కొనబోయే ముందు రాజీనామా చేశాడు.
బ్రిటిష్ ఇండియాలో భాగమైన ఢిల్లీలో జన్మించిన ముషారఫ్ కరాచీ, ఇస్తాంబుల్ లో పెరిగాడు. లాహోర్ లోని ఫార్మన్ క్రిస్టియన్ కళాశాలలో గణితశాస్త్రం చదివాడు. తర్వాత యునైటెడ్ కింగ్‌డమ్ లోని రాయల్ కాలేజ్ ఆఫ్ డిఫెన్స్ స్టడీస్ లో చదివాడు. 1961 లో పాకిస్తాన్ మిలిటరీ అకాడమీలో ప్రవేశించాడు. 1964లో పాకిస్తాన్ సైన్యంలో భాగస్వామి అయ్యాడు. ఆఫ్ఘనిస్తాన్ అంతర్యుద్ధం లో క్రియాశీలక పాత్ర పోషించాడు.
క్వాంటం సంఖ్య
ఉపోద్ఘాతం
అణువు (atom) నిర్మాణ శిల్పం అర్థం చేసుకునే ప్రయత్నంలో రకరకాల నమూనాలు వాడుకలోకి వచ్చేయి. వీటిల్లో ముందుగా ప్రాచుర్యం లోనికి వచ్చినది నీల్స్ బోర్ ప్రతిపాదించిన నమూనా. ఈ బోర్ నమూనాలో అణుగర్భంలో ఒక కేంద్రకము (nucleus), దాని చుట్టూ ఎలక్ట్రానులు నిర్దిష్టమైన దూరాలలో ప్రదక్షణాలు చేస్తూ ఉంటాయి. తక్కువ శక్తి గల ఎలక్ట్రానులు కేంద్రకానికి దగ్గరగా ఉన్న కక్ష్యల (orbits) వెంబడి, ఎక్కువ శక్తి ఉన్న ఎలక్ట్రానులు కేంద్రకానికి దూరంగా ఉన్న కక్ష్యల వెంబడి ప్రదక్షణలు చేస్తూ ఉంటాయి. అందుకని ఈ కక్ష్యల దూరాలని n= 1, 2, 3... అనుకుంటూ పూర్ణాంకాలుగా సూచించడం ఆచారం అయిపోయింది. ఈ n  ని మొదటి గుళిక (క్వాంటం) సంఖ్య అంటారు. కనుక n  విలువ తెలిస్తే ఎలక్ట్రాను ఎంత శక్తివంతమైన స్థితిలో ఉందో తెలుస్తుంది. ఇది కక్ష్య సైజుని (పరిమాణంని), లేదా శక్తి స్థాయిని సూచిస్తుంది. ఈ n విలువ పెరిగే కొద్ది కక్ష్య సైజు, శక్తి పెరుగుతాయి. ఈ n విలువ 1 నుండి బాహ్య ఎలక్ట్రాన్ కలిగి వున్న స్థాయి వరకు ఉంటుంది.
ఉదాహరణకు సీజీయం (Cs) లో బాహ్య ఎలక్ట్రాన్ శక్తి స్థాయి n = 6 గల కోశం లో ఉండడం వల్ల సిజియంలో ఎలక్ట్రాన్ యొక్క n విలువ 1 నుండి 6 దాకా ఉండవచ్చు.
అణువు స్థితి
ఎలక్ట్రాను పరిస్థితి (state) ని వర్ణించడానికి అది ఎంత శక్తివంతంగా ఉందో చెప్పినంత మాత్రాన సరిపోదు. (ఒక మనిషిని వర్ణించాలంటే ఆ మనిషి పొడుగు, బరువు, జుత్తు రంగు, కళ్ళ రంగు, వగైరాలు ఎలా కావాలో అదే విధంగా ఒక ఎలక్ట్రాను స్థితిని వర్ణించడానికి అది కేంద్రానికి ఎంత దూరంలో ఉందో (అనగా, n విలువ) చెప్పాలి, ఎంత జోరుగా ప్రదక్షిణం చేస్తున్నాదో (అనగా, కోణీయ వేగం, l విలువ) చెప్పాలి. దీనినే ఇంగ్లీషులో అజిముతల్ క్వాంటం నంబర్ అంటారు. దీనిని ల్ తో సూచిస్తారు. ఇది రెండవ క్వాంటమ్ సంఖ్య. ఇది కక్ష్య కోణీయ వేగం (orbital angular velocity) యొక్క పరిమాణం ఇస్తుంది. దీనిని కోణీయ క్వాంటం సంఖ్య అని కూడా అంటారు. (రసాయన శాస్త్రంలోనూ, స్పెక్ట్రో స్కొపీ లోనూ l = 0 అయితే n ఆర్బిటల్ అంటారు. అలాగే l = 1 అయితే p, ఇంకా l = 3 అయితే f ఆర్బిటల్ అనీ అంటారు.
అదే విధంగా ఎలక్ట్రాను యొక్క అయస్కాంత కదలిక, (m విలువని మేగ్నెటిక్ క్వాంటం నంబర్ అంటారు. ఆ చేసే ప్రదక్షిణంలో భ్రమణం (spin) ఉందో లేదో సూచించే (s విలువని స్పిన్ క్వాంటం నంబర్ అంటారు. వీటన్నిటిని (అనగా, n, l, m, s,) కలిపి గుళిక సంఖ్యలు (quantum numbers) అంటారు.
అధునాతన గుళిక వాదంలో విగతులు
గుళిక వాదంలో గతి (orbit), విగతి (orbital), శక్తి స్థానం (energy level), కోశం (shell) అనే మాటలు తరచుగా వినిపిస్తూ ఉంటాయి. స్థూలంగా ఈ మాటలు అన్నీ దరిదాపుగా ఒకే భావాన్ని చెబుతాయి. సూక్ష్మంగా ఈకలు పీకితే చిన్న చిన్న తేడాలు కనబడతాయి. ఒకే భావానికి ఇన్ని మాటలు ఉండడానికి కారణం ఏమిటంటే మొదట్లో ఈ భావాలు సమగ్రంగా మన అవగాహనలోకి రాలేదు. ఇప్పుడు అవగాహన పెరిగింది కానీ బంకనక్కిరికాయల్లా ఈ పాత మాటలు మనని పట్టుకు వేలాడుతున్నాయి. ఇప్పుడు పొమ్మంటే పోవు. పుస్తకాలు అన్నీ తిరగ రాయడం సాధ్యమా?
గుళిక వాదంలో తారసపడే సాంకేతిక పదం “గతి” ఇంగ్లీషులో “ఆర్బిట్” (orbit) తో సమానం. సౌరకుటుంబంలో గ్రహ గతులని “ఆర్బిట్” లు అంటారు. (వీటిని తెలుగులో కక్ష్యలు అని కూడా అంటారు.) ఇవి ఒకే తలంలో ఉండే గ్రహ సంచార రేఖలు. ఇదే విధంగా ఎలక్ట్రానులు కూడా ఒక కేంద్రకం చుట్టూ ఒక నియమితమైన తలంలో, ఒక నియమితమైన మార్గంలో ప్రయాణం చేస్తున్నాయని మనం ఊహించుకుంటే అప్పుడు ఎలక్ట్రాను ప్రయాణించే మార్గాన్ని కూడా “గతి” అనో, “కక్ష్య” అనో పిలవచ్చు. (An orbit is a planar or two-dimensional circular pathway. An orbit follows Newton’s laws of motion.) అనగా, గతి అనే దానిని ఊహించుకోవాలంటే ఒక తీగకి పూసని గుచ్చి, ఆ తీగని గుండ్రంగా అమర్చినప్పుడు తీగ “గతి” అవుతుంది, పూస ఎలక్ట్రాను అవుతుంది.
కానీ ఆధునిక గుళిక వాదం, ప్రత్యేకించి హైజన్బర్గ్ అనిర్దిష్ట సూత్రం (Uncertainity Principle), ప్రకారం ఎలక్ట్రాను ఫలానా మార్గం వెంబడి ప్రయాణిస్తున్నదని నిర్ధారించి చెప్పలేము. కనుక గుళిక వాదంలో “ఆర్బిట్” (గతి, కక్ష్య) అన్న మాటకి అర్థం లేదు. గుళిక వాదంలో ఎలక్ట్రాను ఆక్రమించిన ప్రదేశం విస్తృతం, త్రి-మితీయం (3-dimensional) కనుక ఇలా “వికసించిన” ప్రదేశాన్ని సూచించడానికి ఇంగ్లీషులో “ఆర్బిటల్” అని కొత్త పేరు సృష్టించేరు. “విస్తరించిన గతి” లేదా “వికసించిన గతి” కనుక దీనిని మనం తెలుగులో “విగతి” అనొచ్చు. దీనిని తెలుగులో కర్పరం అని కూడా అంటారట!
ఒక త్రి-మితీయ ప్రదేశంలో ఎలక్ట్రాను ఆక్రమించిన ప్రదేశాన్ని విగతి అన్నాం కదా. ఇది త్రి-మితీయ ప్రదేశంలో ఉంది కనుక ఒక ఎలక్ట్రాను ఆక్రమించిన ప్రదేశానికి పొడుగు, వెడల్పు, లోతు ఉంటాయి. అనగా ఎలక్ట్రాను ఆక్రమించిన ప్రదేశం మేఘం రూపంలో ఉంటుందని ఊహించుకోవచ్చు. ఈ మేఘం కూడా - దాంట్లో నిక్షిప్తమైన శక్తిని బట్టి - రకరకాల బుడగలు రూపంలో ఉంటుందని కూడా మనం ఊహించుకోవచ్చు. ఈ బుడగ రూపాలనే ఇంగ్లీషులో “ఆర్బిటల్స్” అంటారు, తెలుగులో “విగతులు” అంటున్నాం. అనగా, విగతి అనేదానిని ఊహించుకోవాలంటే రబ్బరు బుడగ ఆకారం ఒక విగతి అవుతుంది, రెండు బుడగలని ఊది, వాటి మూతుల దగ్గర ముడి వేస్తే వచ్చే  ఆకారం మరొక విగతి అవుతుంది. మూడు బుడగలని ఊది, వాటి మూతుల దగ్గర ముడి వేస్తే వచ్చే  ఆకారం మరొక విగతి అవుతుంది.
కోశం (shell), శక్తి స్థానం (energy level), విగతి (orbital)
ఇప్పుడు కోశం (shell), శక్తి స్థానం (energy level), విగతి (orbital) అనే భావాలకి నిర్దిష్టమైన నిర్వచనాలు ఇద్దాం.
ఈ సమాచారాన్నంతటిని ఈ దిగువ చూపిన సారణిలో సంక్షిప్తపరచవచ్చు.
సారణి 2: కోశం (shell), ఉప-కోశం, విగతి (orbital) అమరిక
సారణి 3. కోశం (shell), ఉప-కోశం, విగతి (orbital)
ఒక ఉపమానం
విగతులని ఉహించుకుందుకి ఒక “తిరకాసు భవనం” ఉపమానం చెబుతాను. ఈ తిరకాసు భవనం మొదటి అంతస్థులో ఒకే ఒక గది ఉంటుంది. ఈ గది మీద 1s అని రాసి ఉంటుంది. ఆ గదిలో ఒక మంచం. ఆ మంచం మీద రెండు ఎలక్ట్రానులు పడతాయి - ఒకటి ఊర్ధ్వ ముఖం తోటి
1s1
, ఒకటి అధో ముఖం తోటి
1s2
ఈ గది అట్టడుగున ఉంటుంది కనుక ఇది చాల తక్కువ శక్తి స్థానంలో ఉంటుంది.
“తిరకాసు భవనం” రెండవ అంతస్థులో రెండు వసారాలు ఉంటాయి. మొదటి వసారాలో ఒక గది, ఆ గది మీద
2s
అని రాసి ఉంటుంది. రెండవ వసారాలో మూడు గదులు ఉంటాయి, వాటి మీద
2px
,
2py
2pz
అని రాసి ఉంటాయి. ఒకొక్క గదిలో ఒకొక్క మంచం, ఒకొక్క మంచం మీద రెండేసి ఎలక్ట్రానులు - ఒకటి ఊర్ధ్వ ముఖం తోటి, ఒకటి అధో ముఖం తోటి ఉంటాయి. ఈ రెండవ అంతస్తు మొదటి అంతస్తు కంటే ఎక్కువ శక్తి స్థానంలో ఉంటుంది.
3px
3py
3pz
అని రాసి ఉంటాయి. మూడవ వసారాలో 5 గదులు ఉంటాయి, వాటి మీద
3d1
3d2
3d3
3d4
3d5
మూలాలు
వర్గం:భౌతిక శాస్త్రం వర్గం:రసాయన శాస్త్రం వర్గం:గుళిక శాస్త్రం
శక్తి కపూర్
బయటి లింకులు
వర్గం:1952 జననాలు వర్గం:హిందీ సినిమా నటులు
యాచారం మండలం
యాచారం మండలం, తెలంగాణ రాష్ట్రం, రంగారెడ్డి జిల్లాకు చెందిన మండలం. యాచారం, ఈ మండలానికి కేంద్రం. ఇది సమీప పట్టణమైన హైదరాబాదు నుండి 60 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం ఇబ్రహీంపట్నం రెవెన్యూ డివిజను లో భాగం. పునర్వ్యవస్థీకరణకు ముందు ఇది సరూర్‌నగర్ డివిజనులో ఉండేది.ఈ మండలంలో 19 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 316 చ.కి.మీ. కాగా, జనాభా 49,409. జనాభాలో పురుషులు 25,434 కాగా, స్త్రీల సంఖ్య 23,975. మండలంలో 11,490 గృహాలున్నాయి.
మండలంలోని రెవిన్యూ గ్రామాలు
thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం
గమనిక:నిర్జన గ్రామం ఒకటి పరిగణించబడలేదు
మానసి పరేఖ్
మానసి పరేఖ్ మహారాష్ట్ర రాష్ట్రానికి చెందిన టివి, సినిమా నటి, గాయని, నిర్మాత. స్టార్ ప్లస్లో వచ్చిన జిందగీ కా హర్ రంగ్‌ అనే సీరియల్ లో గులాల్ పాత్రతో ప్రసిద్ధి చెందింది.
జననం
మానసి పరేఖ్ మహారాష్ట్ర లోని ముంబైలో పుట్టి పెరిగిన గుజరాతీ అమ్మాయి. తండ్రి మహేష్ పరేఖ్, తల్లి మనీషా పరేఖ్.
వ్యక్తిగత జీవితం
సంగీత దర్శకుడు పార్థివ్ గోహిల్‌ లో మానసి వివాహం జరిగింది. వారికి ఒక కుమార్తె ఉంది.
సినిమారంగం
మానసి 2004లో కిత్నీ మస్త్ హై జిందగీ అనే సీరియల్‌తో నటనారంగంలోకి అడుగుపెట్టి, 2005లో స్టార్ వన్ లో వచ్చిన ఇండియా కాలింగ్‌ సీరియల్ తో పేరు పొందింది. జీ టీవీ సింగింగ్ రియాలిటీ షో స్టార్ యా రాక్‌స్టార్‌ టైటిల్ గెలుచుకుంది. స్టార్ ప్లస్ ప్రైమ్ టైమ్ షో గులాల్‌ లో కూడా నటించింది. 9ఎక్స్ లో రిమోట్ కంట్రోల్, స్టార్ వన్ లో లాఫ్టర్ కే ఫట్కే వంటి షోలలో కూడా కనిపించింది. 2012 ఏప్రిల్ లో విడుదలైన లీలాయి అనే తమిళ రొమాంటిక్ సినిమాలో శివ్ పండిట్‌తో కలిసి నటించింది. గోవాలో జరిగిన ఐఎఫ్‌ఎఫ్‌ఐ ఫెస్టివల్‌లో యే కైసీ లైఫ్‌తో హిందీ సినిమారంగంలోకి అరంగేట్రం చేసింది.
2019లో వచ్చిన గుజరాతీ వెబ్ సిరీస్ డో నాట్ డిస్టర్బ్ ద్వారా నిర్మాతగా మారింది. 2020లో గోల్కేరీ సినిమాతో గుజరాతీ సినిమారంగంలోకి అడుగుపెట్టింది.
బయటి లింకులు
వర్గం:జీవిస్తున్న ప్రజలు వర్గం:తమిళ సినిమా నటీమణులు వర్గం:భారతీయ సినిమా నటీమణులు వర్గం:గుజరాతీ సినిమా నటీమణులు వర్గం:హిందీ సినిమా నటీమణులు వర్గం:టెలివిజన్ నటీమణులు వర్గం:రంగస్థల నటీమణులు
ఫైకస్
ఫైకస్ (ఆంగ్లం Ficus) పుష్పించే మొక్కలలో మోరేసి కుటుంబానికి చెందిన ప్రజాతి. ఇందులో సుమారు 850 జాతుల వృక్షాలు ఉష్ణమండలమంతటా విస్తరించాయి.
thumb|[[Ficus abutilifolia.]] thumb|[[Ficus altissima.]] thumb|Figs of a [[variegated Ficus aspera.]] thumb|[[Mistletoe Fig, Ficus deltoidea.]] thumb|[[Ficus erecta.]] thumb|[[Ficus ilicina.]] thumb|[[Ficus lutea.]] thumb|[[Ficus mollis.]] thumb|[[Ficus mauritiana.]] thumb|[[Ficus pseudopalma.]] thumb|[[Ficus variegata in Mong Kok, Hong Kong.]] thumb|Giant [[Ficus obliqua, Border Ranges National Park, Australia.]] thumb|[[Ficus auriculata.]] thumb|Fruits of Clown Fig tree at [[Flamingo Gardens, Davie, Florida.]] thumb|Trunk of Sacred Fig at [[Flamingo Gardens.]] thumb|Fruits of Sacred Fig at [[Flamingo Gardens.]]
మూలాలు
వర్గం:మోరేసి
భమిడిపాటి బాలాత్రిపురసుందరి
భమిడిపాటి బాలాత్రిపురసుందరి తెలుగు రచయిత్రి. ఆమె వెలువరించిన ముంగిటిముత్యాలు బాలల గేయ కావ్యం తెలుగుభాషోద్యమ కోణంలోంచి చేసిన ప్రసిధ్ధ రచన.
సాహితీ ప్రస్థానం
ఇప్పటివరకూ 116 మహర్షుల చరిత్రలు, అవతారాల కథలు, అనే పరిశోధనాత్మక రచనలు, యోగి వేమన జీవిత చరిత్ర, బంగారుకలలు, కొత్తబంగారులోకం వంటి 15 పుస్తకాలు వెలువడ్డాయి. కృష్ణాజిల్లా రచయితల సంఘం ద్వారా అనేక జాతీయ సదస్సులకు నిర్వహణా బాధ్యతలు చేపట్టారు. తానా, అమెరికా వారి ఆధ్వర్యంలో జరిగిన సదస్సులో తెలుగువారి పండుగలపైన ఆమె పరిశోధనాపత్రం ప్రశంసలు పొoదిoది. 2010లో వంగూరు ఫౌండేషన్ వారి అంతర్జాతీయ రచయిత్రుల మహాసభలలో బాలసాహిత్యమూ-రచయిత్రుల పాత్ర, శ్రీ శ్రీ బాలసాహిత్యం వంటి పరిశోధనా పత్రాలు పలువురి ప్రశంసలు పొందాయి. బందరు డచ్ కోటలో జరిగిన కృష్ణాజిల్లా చారిత్రక వైభవం సదస్సులో కృష్ణాజిల్లా టెలీకమ్యూనికేషన్స్ పైన ప్రత్యేక ప్రసంగం చేశారు. ఆమె కథలు, కవితలు, శీర్షికలు, సీరియల్సూ వివిథ వార, మాస పత్రికలలో నిర్విరామంగా వస్తున్నాయి. కనకదుర్గ ప్రభ, భక్తిసుధ, చిత్సుధ మొదలైన ఆధ్యాత్మిక పత్రికలలో కూడా తరచూ కనిపిస్తూ ఉంటాయి. ఉయ్యూరు సరసభారతి వారు, కైకలూరు సాహితీ మిత్రులు ఉగాది ఉత్తమ కవయిత్రి పురస్కారాన్ని అoదిoచి గౌరవించారు. విజయవాడ సిధ్ధార్థ మహిళా కళాశాల వారు ఆమెను సత్కరించారు. వృత్తి రీత్యా విజయవాడ బిఎస్ఎన్ఎల్ లో సీనియర్ సూపర్ వైజర్ గా పనిచేస్తున్నారు.
ఇతర లింకులు
వర్గం:తెలుగు రచయిత్రులు
మధూక
మధూక (Madhuca) పుష్పించే మొక్కలలో సపోటేసి కుటుంబంలోని ప్రజాతి..
మూలాలు
వర్గం:సపోటేసి
కాల్షియం ఆక్సాలేట్
కాల్సియం ఆక్సాలేట్అనునది ఒక రసాయన సమ్మేళన పదార్థం.ఇది ఒక కర్బనయుత రసాయన సంయోగ పదార్థం. కాల్సియం ఆక్సాలేట్ ను ఆక్సాలిక్ ఆమ్లం యొక్క కాల్సియం లవణం అనికూడా వ్యవహరిస్తారు.కాల్సియం ఆక్సాలేట్ రసాయన ఫార్ములా CaC2O4.కాల్సియం, ఆక్సిజన్, కార్బన్పరమాణువుల రసాయన సమ్మేళనం వలన కాల్సియం ఆక్సాలేట్ సంయోగ పదార్థము ఏర్పడినది.మొక్కలలో గవిసెన/ కవరు ఆకార స్పటిక రూపంలో ఏర్పడి ఉండును.మానవదేహ వ్యవస్థలోమూత్రపిండాలలో ఏర్పడు మూత్రపిండరాళ్ళలో కాల్సియం ఆక్సాలేట్ ఒక భాగం.
భౌతిక ధర్మాలు
కాల్సియం ఆక్సాలేట్ తెల్లని ఘన పదార్థం.నిర్జల/అనార్ ద్ర కాల్సియం ఆక్సాలేట్ అణుభారం 128.097 గ్రాములు/మోల్. ఏకజలాణుయుత (monohydrate) కాల్సియం ఆక్సాలేట్ అణుభారం 146.112 గ్రాములు/మోల్.సాధారణ ఉష్ణోగ్రత(25 °C) వద్ద నిర్జల కాల్సియం ఆక్సాలేట్ సాంద్రత 2.12గ్రాములు/సెం.మీ3.కాల్సియం ఆక్సాలేట్ ద్రవీభవన స్థానం 200 °C (392 °F; 473K), ఈ ఉష్ణోగ్రత దగ్గర ఏకజలాణుయుత (monohydrate) కాల్సియం ఆక్సాలేట్ వియోగం చెందును.
లభ్యత
కాల్సియం ఆక్సాలేట్ విషపూరితమైన పదార్థం.కడుపులోకి వెళ్ళిన లోపల పుళ్ళను/వ్రణాలను(sores) ఏర్పరచును.కొన్ని సార్లు ప్రాణాంతకమైనది కూడా.చాలా మొక్కలు,1000కి మించిన మొక్క జాతులు కాల్సియం ఆక్సాలేట్ ను సమీకరణ (accumulate) చేయును. మొక్కలలో కాల్సియం(Ca2+) ను తొలగించు చర్య (detoxification ) వలన కాల్సియం ఆక్సాలేట్ మొక్కలలో సమీకరించ బడుచున్నది.
విష పూరితమైన డంబ్ కేన్(Dieffenbachia) అధిక ప్రమాణంలో కాల్సియం ఆక్సాలేట్ ను కలిగి ఉండి, అన్నకోశం చేరిన మాటలాడలేకపోవడం, గొంతు పట్టుకొను, ఊపిరాడకుండ చేయుట, ఉపిరిసరిగా ఆడక పోవడం వంటి లక్షణాలు కన్పించును.రుబార్బ్(rhubarb ) మొక్కలో( ఆకులలోఎక్కువ మోతాదులో ఉండును) పలుజాతిమొక్కలలో, ఉదాహరణకు అక్సాలిస్(Oxalis), అరెసియే( Araceae), టారో(taro), కివిఫ్రూట్(kiwifruit), తేయాకు మొక్కల ఆకు లలో,, విర్జీనియాక్రిపర్ (Parthenocissus quinquefolia) మొక్కలు కాల్సియం ఆక్సాలేట్ ను తగు ప్రమాణంలో కల్గి ఉన్నాయి.
మూత్రంలో కన్పించు కాల్సియం ఆక్సాలేట్ స్పటికాలు, మూత్రపిండాలలోఏర్పడు మూత్రపిండరాళ్లల్లోని పదార్థాలలోఒకటి. కాల్సియం ఆక్సాలేట్ యొక్క స్వాభావికంగా లభ్య మగు మూడు ఆర్ద్ర /సజల(hydrated) ఖనిజాలలో వ్హెవేల్లిట్(whewellite) ఏకజలాణువుయుతం కాగా, వెడ్డేలైట్(weddellite) ద్వి జలాణువుయుతం,, కొక్సైట్(caoxite) త్రి జలాణువుయుతం.
స్పటిక రూపనిర్మాణం, రూపనిర్ణయం
కాల్సియం ఆక్సాలేట్ ఏకజలబిందువు(monohydrate), ద్విజలబిందు(dihydrate ) లను కలిగిన రూపాలలో లభించును. ఈ రెండు విభిన్నమైన స్పటికసౌష్టవాన్ని కల్గి ఉన్నందున ఆ రెండింటిని వేరుగా గుర్తించవచ్చును.
అంతర్గ్రహణం(Ingestion)-జీర్ణ వ్యవస్థ పై ప్రభావం
కడుపు లోకి వెళ్ళినచో అతి తక్కువ మోతాదులో కూడా కాల్సియం ఆక్సాలేట్ ఆరోగ్యంపై తీవ్రమైన ప్రభావాన్ని చూపించును. నోరు, గొంతులో మంటగా ఉండును. అలాగే గొంతు, నోటిలో వాపు వచ్చును. ఒక్కోసారి ఊపిరి యాడకుండ ఉండి (choking) రెండు వారాలవరకు దాని ప్రభావం ఉండును. ఆధిక మోతాదులో తీసుకొన్నలేదా జీర్ణవ్యవస్థలో చేరిన ఆరోగ్యపరంగా చాలా ఇబ్బందులు ఏర్పడును. శ్వాసకు ఇబ్బంది ఏర్పడును, కొన్నిసార్లు కోమాలోకి వెళ్ళడం, మరణం సంభవించును.
కాల్సియం ఆక్సాలేట్ యొక్క తీవ్రమైన ప్రభావానికి లోనయినప్పటికి, తిరిగి స్వస్థత పొందే అవకాశమున్నప్పటికి, మూత్రపిండాలు, కాలేయం శాశ్వితంగా పాడైఅవకాశం మెండుగా ఉంది.
చికిత్స
కాల్సియం ఆక్సాలేట్ విష ప్రభావానికి లోనైనపుడు అత్యవసర స్థితిలో డైఫెన్ హైడ్రామిన్(diphenhydramine), ఎపిన్ఫ్రిన్(epinephrine) లేదా ఫామోటైడైన్(famotidine) ఔషదాలను నరాల ద్వారా ఎక్కిస్తారు.
పారిశ్రామిక వినియోగం
కాల్సియం ఆక్సాలేట్ ను పింగాణివస్తువుల తయారీలో మెరుపును కల్గించుటలో(ceramic glazes) ఉపయోగిస్తారు.
టీఆర్ఎస్ ప్లీనరీ 2022
తెలంగాణ రాష్ట్ర సమితి పార్టీ 21వ ఆవిర్భావ వేడుకల్లో భాగంగా హైదరాబాద్‌ హెచ్‌ఐసీసీలో ఏప్రిల్ 27న టీఆర్‌ఎస్‌ ప్లీనరీ నిర్వహించారు. ఈ ప్లీనరీలో రాష్ట్ర మంత్రులు, ఎంపీలు, ఎమ్మెల్యేలు, ఎమ్మెల్సీలు, మేయర్లు, వివిధ కార్పొరేషన్ల చైర్మన్లు, హైదరాబాద్ నగర కార్పొరేటర్లు, రాష్ట్ర కార్యవర్గ సభ్యులు తదితరులు హాజరయ్యారు.
కాల్షియం ఆక్సాలేట్
మూలాలు/ఆధారాలు
వర్గం:రసాయన పదార్థాలు వర్గం:రసాయన శాస్త్రం వర్గం:కాల్షియం సమ్మేళనాలు
టీఆర్ఎస్ ప్లీనరీ 2022
టీఆర్‌ఎస్‌ 21వ ఆవిర్భావ దినోత్సవం సందర్భంగా ఉదయం 11.07 గంటలకు పార్టీ అధ్యక్షుడు, సీఎం కల్వకుంట్ల చంద్రశేఖరరావు ప్లీనరీ ప్రాంగణానికి చేరుకొని పార్టీ జెండాను ఆవిష్కరించి, అమరవీరుల స్థూపం వద్ద నివాళులర్పించి, తెలంగాణ తల్లి విగ్రహానికి పూలమాల వేసిన అనంతరం ప్లీనరీ ప్రారంభమైంది.
టిఆర్ఎస్ పార్టీ ప్లీనరీ కమిటీలు
ఈ ప్లీనరీ నిర్వహణకు మంత్రి కల్వకుంట్ల తారక రామారావు ఏడు కమిటీలను ప్రకటించారు.ఈ కమిటీల ఆధ్వర్యంలోనే అన్ని ఏర్పాట్లు జరుగుతాయని ప్రకటించాడు.
ఆహ్వాన కమిటీ
1. సబితా ఇంద్రారెడ్డి, రాష్ట్ర మంత్రి 2. జి.రంజిత్ రెడ్డి, చేవెళ్ల ఎంపీ 3.అరికెపూడి గాంధీ, ఎమ్మెల్యే 4.గద్వాల విజయలక్ష్మి, హైదరాబాద్ మేయర్ 5.మంచిరెడ్డి కిషన్‌రెడ్డి, ఎమ్మెల్యే
సభా వేదిక ప్రాంగణం అలంకరణ కమిటీ
1.మాగంటి గోపీనాథ్, ఎమ్మెల్యే 2.బాలమల్లు, చైర్మన్ 3.మారెడ్డి శ్రీనివాస్ రెడ్డి, చైర్మన్
ప్రతినిధుల నమోదు, వాలంటరీ కమిటీ
1.శంబీపూర్ రాజు, ఎమ్మెల్సీ 2.రావుల శ్రీధర్ రెడ్డి, చైర్మన్ 3.మన్నె క్రిశాంక్, చైర్మన్
పార్కింగ్
1.కె.పి. వివేకానంద గౌడ్, ఎమ్మెల్యే, 2.బండి రమేష్, పార్టీ జనరల్ సెక్రటరీ, 3.బొంతు రామ్మోహన్, హైదరాబాద్ మాజీ మేయర్,
ప్రతినిధుల భోజనం
1.మాధవరం కృష్ణారావు, ఎమ్మెల్యే 2.కె. నవీన్ రావు, ఎమ్మెల్సీ 3.దేవిరెడ్డి సుధీర్ రెడ్డి మాజీ ఎమ్మెల్యే
తీర్మానాల కమిటీ
1.సిరికొండ మధుసూధనాచారి ఎమ్మెల్సీ 2. పర్యాద కృష్ణమూర్తి, పార్టీ జనరల్ సెక్రటరీ 3.శ్రీనివాస రెడ్డి, మాజీ ఎమ్మెల్సీ
మీడియా కమిటీ
1.బాల్క సుమన్, ఎమ్మెల్యే 2.టి. భానుప్రసాద్ రావు, ఎమ్మెల్సీ 3.కర్నె ప్రభాకర్, మాజీ ఎమ్మెల్సీ
ప్లీనరీలో 13 తీర్మానాలు
టీఆర్ఎస్ పార్టీ ప్లీనరీ సమావేశాల్లో మొత్తం 13 తీర్మానాలను ప్రతిపాదించి.. బలపరిచారు.
భోజనాలు
టీఆర్ఎస్ పార్టీ ప్లీనరీకి హాజరయ్యే అతిధుల కోసం 33 ర‌కాల ఐటమ్స్ ను ఏర్పాటు చేశారు.
డబుల్ కామీటా, గులాబ్ జామ్, మిర్చి బజ్జీ, రుమాలి రోటి, తెలంగాణ నాటు కోడి కూర, చికెన్ దమ్ బిర్యాని, దమ్ కా చికెన్, మిర్చి గసాలు, ఆనియన్ రైతా, మటన్ కర్రీ, , తలకాయ కూర, బోటి దాల్చా, కోడి గుడ్డు పులుసు, బగారా రైస్, మిక్స్డ్ వెజ్ కుర్మా, వైట్ రైస్, మామిడికాయ పప్పు, దొండకాయ, కాజు ఫ్రై, గుత్తి వంకాయ, చామగడ్డ పులుసు, ములక్కాడ, కాజు, టమాటా కర్రీ, వెల్లి పాయ కారం, టమాటా ,కొత్తిమీర తొక్కు, మామిడికాయ తొక్కు, పప్పుచారు అప్పడం, పచ్చి పులుసు, ఉలవచారు క్రీం, టమాటా రసం, పెరుగు, బటర్ స్కాచ్ ఐస్ క్రీమ్, ఫ్రూట్ స్టాల్, అంబలి, బట్టర్ మిల్క్
మూలాలు
వర్గం:తెలంగాణ రాష్ట్ర సమితి
రామ్ కార్తీక్
రామ్ కార్తీక్ తెలుగు సినిమా నటుడు. ఆయన ‘భేతాల మాంత్రికుడు, ఐ యామ్‌ ఇండియన్‌’ వంటి చిత్రాల్లో బాల నటుడిగా నటించి 2016లో విడుదలైన 'దృశ్య కావ్యం' సినిమా ద్వారా హీరోగా సినీరంగంలోకి అడుగుపెట్టాడు.
యశోద (సినిమా)
యశోద 2022లో విడుదలైన థ్రిల్లర్ సినిమా. శ్రీదేవి మూవీస్‌ బ్యానర్‌పై శివలెంక కృష్ణప్రసాద్ నిర్మిస్తున్న ఈ సినిమాకు హరి–హరీష్‌ ద్వయం దర్శకత్వం వహించారు. సమంత, వరలక్ష్మి శరత్ కుమార్, ఉన్ని ముకుంద‌న్‌, రావు రమేశ్, మురళీ శర్మ ప్రధాన పాత్రల్లో నటించిన ఈ సినిమా నవంబర్‌ 11న తెలుగు, తమిళ, కన్నడ, మలయాళ, హిందీ భాషల్లో విడుదలై, అమెజాన్‌ ప్రైమ్‌లో డిసెంబర్ 9న విడుదలైంది.
చిత్ర నిర్మాణం
యశోద సినిమా 2021 డిసెంబర్ 6న పూజా కార్యక్రమాలతో సినిమా రెగ్యులర్ షూటింగ్ ప్రారంభమైంది. ఈ సినిమాలో సెవెన్ స్టార్ హోటల్ సెట్‌ కోసం నానక్‌రామ్‌గూడాలోని రామానాయుడు స్టూడియోలో రెండు ఫ్లోర్స్ లో మూడు కోట్ల రూపాయలతో సెట్‌ ను నిర్మించారు.
మూలాలు
వర్గం:2022 తెలుగు సినిమాలు వర్గం:సమంత నటించిన సినిమాలు
సింహాద్రి సూపర్ థర్మల్ పవర్ స్టేషన్
సింహాద్రి సూపర్ థర్మల్ పవర్ స్టేషన్ భారతదేశంలోని విశాఖపట్టణం నగరం చివరి ప్రాంతంలో ఉన్న బొగ్గు ఆధారిత విద్యుత్కేంద్రం. ఇది భారత ప్రభుత్వ సంస్థ అయిన ఎన్టీపీసీ చే నిర్వహించబడుతుంది.
భారత ప్రభుత్వ సంస్థ అయిన ఎన్.టి.పి.సి యొక్క బొగ్గు ఆధారిత విద్యుత్ కేంద్రాలలో ఈ విద్యుత్ కేంద్రం ఒకటి. పవర్ ప్లాంట్ కోసం బొగ్గును ఒడిశా లోని తాల్చేర్ బొగ్గు గనులలోని కళింగ బ్లాక్ సమకూరుస్తుంది. ఈ ప్లాంట్  ఆస్తి, నిర్వహణ  జాతీయ స్థాయిలో  ఉన్నందున ఉత్పత్తి చేయబడిన విద్యుత్ బహుళ రాష్ట్రాల మధ్య భాగస్వామ్యం చేయబడుతుంది. యూనిట్లు 1, 2 ద్వారా ఉత్పత్తి చేయబడిన విద్యుత్, 1,000 MW వరకు తయారు చేయబడుతుంది. ఇది ఆంధ్రప్రదేశ్, తెలంగాణ ప్రభుత్వ యాజమాన్యంలోని విద్యుత్ పంపిణీ సంస్థలకు అందించబడుతుంది. యూనిట్లు 3, 4 ద్వారా ఉత్పత్తి చేయబడిన మిగిలిన 1,000 మెగావాట్లు, ఒడిశా, తమిళనాడు, కర్ణాటక, ఆంధ్రప్రదేశ్, తెలంగాణ,  పాండిచ్చేరి రాష్ట్రాలకు PPAలో నిర్ణయించిన ప్రకారం వారి వాటాల ప్రకారం కేటాయించబడతాయి.
కంప్యూటర్ ప్రోగ్రామ్
కంప్యూటర్ ప్రోగ్రామ్ లేదా ప్రోగ్రామ్ అనేది కంప్యూటరుతో ఇచ్చిన పనిని చేయించుకునేలా వ్రాసుకునే ఒక ఆదేశాల శ్రేణి. కంప్యూటరు సాధారణంగా ఒక కేంద్ర ప్రాసెసర్ లో జరిగే ప్రోగ్రాం యొక్క సూచనల అమలుకు, ఫంక్షన్ కార్యక్రమాలకు అవసరం. ఈ ప్రోగ్రామ్ కంప్యూటర్ సూచనలను అమలు పరచడానికి నేరుగా ఉపయోగించగలిగే ఒక ఎక్జిక్యూటబుల్ (నెరవేర్చగల) రూపాన్ని కలిగి ఉంటుంది. ఎక్జిక్యూటబుల్ ప్రోగ్రామ్లు ఉద్భవించబడిన దాని యొక్క మానవ చదవగలిగే సోర్స్ కోడ్ ఫారం లోని అదే ప్రోగ్రాం (ఉదా: కంపైలర్), ప్రోగ్రామర్ దీని అధ్యయనానికి, దాని యొక్క అల్గోరిథంల అభివృద్ధికి సమర్థత కలిగిస్తాడు. కంప్యూటర్ ప్రోగ్రాములను, సంబంధిత డేటా యొక్క సమాహారాన్నీ సాఫ్టువేర్గా సూచిస్తారు.
మూలాలు
వర్గం:కంప్యూటర్ ప్రోగ్రామ్ వర్గం:కంప్యూటరు శాస్త్రం
తెలుగు-తెలుగు నిఘంటువు
ఈ నిఘంటువు పని డా. బూదరాజు రాధాకృష్ణ పర్యవేక్షణలో డా. జి. చెన్నకేశవరెడ్డి, డా. ఎ. మంజులత, డా. ఎం. ప్రమీలారెడ్డి, డా. ఎ. పాండయ్య, డా. ఎ. వి. పద్మాకరరెడ్డి పనిచేశారు. తరువాతి దశలో ఈ నిఘంటువును డా. అక్కిరాజు రమాపతిరావు, డా. జి. చెన్నకేశవరెడ్డి, డా. ఎం. ప్రమీలారెడ్డి పర్యవేక్షించారు. డా. రమాపతిరావు పర్యవేక్షణలో ఉన్నప్పుడు ఉషా పన్నాల, డా. కె. లక్ష్మీనారాయణశర్మ కూడా ఈ నిఘంటువులో పనిచేశారు. డా. జి. చెన్నకేశవరెడ్డి పర్యవేక్షణ కాలం నుండి డా. ఎం. మాణిక్య లక్ష్మి ఈ నిఘంటువులో పనిచేస్తూ వచ్చారు.
మూలాలు
వర్గం:నిఘంటువులు వర్గం:2001 పుస్తకాలు
కిస్ (2013 సినిమా)
కిస్ 2013, సెప్టెంబరు 12న విడుదలైన తెలుగు చలనచిత్రం. అడివి శేష్ దర్శకత్వం వహించిన ఈ చిత్రంలో అడవి శేషు, ప్రియా బెనర్జీ నటించారు.
పాటలు
ఈ చిత్రానికి సంగీతం శ్రీచరణ్ పాకాల అందించగా, రెండు పాటలకు పెటె వండర్ సంగీతం అందించాడు.
స్పందన
ఈ చిత్రానికి రెడిఫ్.కామ్ 2.5/5 రేటింగ్ ఇచ్చింది.
జి. నారాయణరెడ్డి
'''జి. నారాయణరెడ్డి''' (1926 – 16 డిసెంబరు 1998) తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. కాంగ్రెస్ పార్టీ తరపున 1962 నుండి 1967 వరకు ఆదిలాబాదు లోకసభ నియోజకవర్గం నుండి 3వ లోకసభ పార్లమెంట్ సభ్యుడిగా ప్రాతినిధ్యం వహించాడు.
జననం
నారాయణరెడ్డి 1926లో తెలంగాణ రాష్ట్రం, హైదరాబాదు జిల్లా, అంబర్ పేట లో జన్మించాడు.
రాజకీయ జీవితం
కాంగ్రెస్ పార్టీతో అనుబంధమున్న నారాయణరెడ్డి రాష్ట్ర రాజకీయాల్లో కీలకపాత్ర పోషించాడు. ఆదిలాబాదు లోకసభ నియోజకవర్గం నుండి పార్లమెంట్ సభ్యుడిగా ఎన్నికైన మూడో వ్యక్తి ఇతడు.
మరణం
నారాయణరెడ్డి తన 72 ఏళ్ళ వయసులో 1998, డిసెంబరు 16న హత్య చేయబడ్డాడు.
మూలాలు
వర్గం:1926 జననాలు వర్గం:1998 మరణాలు వర్గం:3వ లోక్‌సభ సభ్యులు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా రాజకీయ నాయకులు వర్గం:భారత జాతీయ కాంగ్రెస్ నాయకులు వర్గం:ఆదిలాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
పంజాబ్ మెయిల్
పంజాబ్ మెయిల్భారతీయ రైల్వేలు,మధ్య రైల్వే మండలం నిర్వహిస్తున్న సూపర్ ఫాస్టు రైలు.ఇది ఛత్రపతి శివాజీ టెర్మినస్,ముంబై,పంజాబ్ లో గల ఫిరోజ్‌పూర్ ల మద్య నడిచే రోజువారి సర్వీసు.12137 నెంబరుతో ఛత్రపతి శివాజీ టెర్మినస్,ముంబై,ఫిరోజ్‌పూర్ ల వరకు ,తిరుగు ప్రయాణం లో 12138 నెంబరుతో ఫిరోజ్‌పూర్ నుండి ఛత్రపతి శివాజీ టెర్మినస్,ముంబై వరుకు ప్రయాణిస్తుంది.
చరిత్ర
భారతదేశం లో ప్రారంభింపబడ్డ పురాతన రైలుబండ్లలో పంజాబ్ మెయిల్ ఒకటి.దీనిని 1912 జూన్ 1 న ప్రారంభించారు.ఈ రైలు మొదటిలో బాల్లర్డ్ పెషావర్ ల మద్య నడిచేది.బ్రిటీష్ అధికారులను ఆరేబియా సముద్ర ఒడ్డున గల బాల్లర్డ్ నుండి నేరుగా ఢిల్లీ తరలించడానికి దీనిని ఉపయోగించేవారు.ఇది గ్రాండ్ ట్రంక్ ఎక్స్‌ప్రెస్ రైలుబండి కన్నా పురాతనమైనది.1914 నుండి దీనిని (ఛత్రపతి శివాజీ టెర్మినస్  ) విక్టోరియా టెర్మినస్ నుండి బయలుదేరడం మొదలైంది.భారత దేశ స్వాతంత్రనంతరం దీనిని ఫిరోజ్‌పూర్  వరకు నడిపించడం జరిగింది.
కోచ్ల అమరిక
పంజాబ్ మెయిల్ లో ఎ.సి మొదటి తరగతి భోగీ 1,రెండవ తరగతి భోగీ 1,ముడవ తరగతి భోగీ 6 ,10 స్లీపర్ భోగీలు,3 సాధరణ భోగీలుంటాయి.
ట్రాక్షన్
మొదటగా పంజాబ్ మెయిల్ కు మూడు లోకోమోటివ్లను ఉపయోగించేవారు.ముంబై నుండి ఇగాత్పురి వరకు కల్యాణ్ లోకో షెడ్ అధారిత  WCAM 3 ను,అక్కడి నుండి ఉపయోగించేవారు.అక్కడి నుండి న్యూఢిల్లీ రైల్వే స్టేషన్ వరకు ఘజియాబాద్ అధారిత WAP 4 లోకోమోటివ్ను,అక్కడి నుండి ఫిరోజ్‌పూర్ వరకు భగత్ కి కోటి ఆధారిత WDP 4 ను ఉపయోగించేవారు. 2015 జూన్ లో DC-AC మార్పులు చేయడంతో ముంబై నుండి న్యూఢిల్లీ రైల్వే స్టేషన్ వరకు ఘజియాబాద్ అధారిత WAP 4 లేదా WAP 7 లోకో మొటివ్ను, న్యూఢిల్లీ రైల్వే స్టేషన్ నుండి ఫిరోజ్‌పూర్ వరకు భగత్ కి కోటి  అధారిత WDP 4 లేదా WDP 4B లేదా WDP 4D లోకోమోటివ్ను ఉపయోగిస్తారు.
ప్రయాణం
పంజాబ్ మెయిల్ 1930 కిలో మిఅటర్ల ప్రయాణదూరాన్ని 34గంటల సమయంతో,సుమారు 57 కిలో మీటర్ల సగటు వేగంతో పూర్తి చేస్తుంది.
బయటి లింకులు
వర్గం:భారతీయ రైల్వేలు ప్రయాణీకుల రైళ్లు వర్గం: సూపర్‌ఫాస్ట్ ఎక్స్‌ప్రెస్ రైళ్ళు వర్గం: మధ్య రైల్వే రైళ్లు వర్గం:ఢిల్లీ రైలు రవాణా వర్గం:హర్యానా రైలు రవాణా వర్గం:ఉత్తర ప్రదేశ్ రైలు రవాణా వర్గం:మధ్య ప్రదేశ్ రైలు రవాణా వర్గం:మహారాష్ట్ర రైలు రవాణా
నిత్యాశెట్టి
నిత్యాశెట్టి దక్షిణ భారత చలనచిత్ర నటీమణి, మోడల్. తెలుగు, తమిళ చిత్రాలలో నటించింది.
జననం - విద్యాభ్యాసం
నిత్యాశెట్టి హైదరాబాదులో జన్మించింది. నిత్యాశెట్టి ఇంజనీరింగ్‌లో విద్యను పూర్తిచేసి, ఇన్ఫోసిస్‌లో సాఫ్ట్‌వేర్ ఇంజనీర్‌గా పనిచేస్తున్నది.
సినిమారంగం
నిత్యాశెట్టి 2000ల ప్రారంభంలో తెలుగు చిత్రాలలో బాలనటిగా నటించింది. 2000వ సంవత్సరంలో కోడి రామకృష్ణ దర్శకత్వంలో వచ్చిన దేవుళ్ళు సినిమాతో బాలనటిగా గుర్తింపుపొందింది. చిన్ని చిన్ని ఆశ (1998), లిటిల్ హార్ట్స్ (2000) చిత్రాలలో నటించినందుకు ఉత్తమ బాలనటిగా నంది అవార్డును గెలుచుకున్నది.
నటిగా దాగుడుమూత దండాకోర్ (2015), పడేసావే (2016) చిత్రాలలో నటించింది. తరువాత ఐవారట్టం (2015), కాదల్ కాలమ్ (2016) వంటి తక్కువ బడ్జెట్ తమిళ చిత్రాలలో నటించింది. 2019లో తెలుగులో నువ్వు తోపురా, తమిళంలో అఘావాన్ మొదలైన చిత్రాలలో నటించింది.
ఇతర లంకెలు
వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:హిందీ సినిమా నటీమణులు
మార్గదర్శి
మార్గదర్శి (Guide) అనగా మార్గాన్ని చూపించేవాడు. మార్గదర్శిని ఆంగ్లంలో గైడ్ అంటారు. మార్గదర్శకుడు తెలియని లేదా తెలిసితెలియని ప్రదేశాలకు వచ్చిన ప్రయాణికులకు, క్రీడాకారులకు లేదా పర్యాటకులకు దారి చూపుచూ వారిని గమ్యస్థానికి చేరుస్తాడు. గైడు పర్యాటకులకు దారి చూపి గమ్యస్థానికి చేర్చినందుకు ఫీజు రూపంలో కొంత డబ్బును తీసుకుంటాడు.
టూరిస్ట్ గైడులు పర్యాటక ప్రదేశాలను చూపుచూ దాని చరిత్రను కూడా తెలియజేస్తారు.
ఆదర్శ మార్గదర్శకులు
వర్గం:వృత్తులు వర్గం:సమాజం
అల్లం రాజయ్య
అల్లం రాజయ్య తెలుగు కథా రచయిత.
బాల్యం - విద్యాభ్యాసం
అల్లం రాజయ్య అల్లం నర్సయ్య బుచ్చమ్మ దంపతులకు కరీంనగర్ జిల్లా మంథని తాలుకా గాజులపల్లె గ్రామంలో జన్మించారు. ఇతనికి ఇద్దరు తమ్ముల్లు అల్లం వీరయ్య (టీచర్, పాటల రచయిత), అల్లం నారాయణ (సీనియర్‌ జర్నలిస్ట్‌, నమస్తే తెలంగాణ దినపత్రిక మాజీ ఎడిటర్‌, తెలంగాణ ప్రెస్‌ అకాడమీ తొలి చైర్మన్‌). ఈయన రైతు కుటుంబానికి చెందినవాడు. ఆకాలంలో ధనిక, పేద వివక్ష ఉండేది. ఈయన తండ్రి ఊరిలో పెద్దమనుష్యులలో ఒకరైనందున గ్రామంలోని అనేక తగవులు పరిష్కారానికి ఈయన యింటికి ప్రజలు వచ్చేవారు. అక్కడ జరిగే పంచాయితీల సారాంశమంతా పేదప్రజల్ని ఎలా అణిచిపెట్టాలన్నదే. ఇవన్నీ చూసిన ఆయనకు తమతో పాటు పొలాలలో పనిచేసే మనుషులపట్ల వివక్ష అంతా అన్యాయమైందనే భావన కలిగేది.
ఆయన 1965 ప్రాంతంలో వారి అమ్మమ్మ గారి యింటివద్ద ఉండి ఐదవ తరగతి పూర్తిచేసారు. తర్వాత మంధని పాఠశాలలో విద్యాభ్యాసం చేశారు. క్లాసులలో మొదలుకుని అన్ని చోట్లా ఒక కులాన్ని, మరొక కులం వాళ్లు వివక్షగా చూసేవారు. పాఠశాలలో గ్రామీణ ప్రాంత విద్యార్థుల పట్ల పట్టణ విద్యార్థులు వివక్షతో చూసేవారు. దాంతో హైస్కూల్లో రెండు గ్రూపులుగా ఏర్పడి అస్తిత్వాల కోసం కొట్లాటలు జరుగుతూ ఉండేవి. అప్పటి భయంకరమైన భూస్వామ్య సమాజాల్లో మనుషుల మధ్య వివక్ష, హింస, దోపిడీ అన్నీ బాగా ఉన్న వ్యవస్థ అది. ఆ క్రమంలో విద్యార్థి నాయకుడిగా ఎదిగిన ఆయన జూనియర్ కాలేజీ నిర్మాణం కోసం పిల్లలందర్నీ పోగుచేసి చుట్టు పక్కల గ్రామాలన్నీ తిరిగి కర్రల్ని సంపాదించి స్వయంగా పాటుపడ్డారు.1969 లో చివరి హెచ్ ఎస్సీలో స్కూల్లో జనరల్ సెక్రటరీగా అగ్ర కులాలకు వ్యతిరేకంగా నిలబడి గెలిచారు. చదువు పూర్తయిన తరువాత ఆయన సహజంగా ఉద్యోగార్థియై ఉద్యోగాలలో ఎవరు ఉంటున్నారో పరిశీలించారు. ఆ కాలంలో సహజంగా అన్ని ఉద్యోగాలలోనూ ఆంధ్ర ప్రాంతం వారే ఉండే వారు. అప్పట్లోనే నేను ప్రత్యేక తెలంగాణా ఉద్యమంలో బాగా ఉధృతంగా పాల్గొన్నారు. అందువల్ల ఆయన చదువు కూడా ఒక సంవత్సరం పోయింది. కేవలం విద్యార్థి ఉద్యమం కావడం వల్ల అప్పట్లో ఉద్యమం పూర్తిగా నిలబడలేకపోయింది. అది కొంత హింసాత్మకంగా మారింది కూడా.
ఎనిమిదో తరగతి నుంచీ ఆయనకు పుస్తకాలు చదివే అలవాటు ఉండేది. వారి మేనత్త, ఆయన ఇండ్లల్లో ఓరల్ ట్రెడిషన్లో చాలా కథలు చెప్పేవారు. అంతే కాకుండా గ్రామాలలో జానపద కళాకారులు చెప్పే కథల్ని బాగా వినే వాళ్లు. ఎనిమిదవ తరగతిలో లైబ్రరీకి మొదటిసారి వెళ్లారు. లైబ్రరీ ఎంతగా ఇష్టమైందంటే దాదాపు హెచ్ ఎస్సీకి వచ్చే సరికి నేను లైబ్రరీలో పుస్తకాలన్నీ చదివేసారు. అక్కడే రష్యన్ సాహిత్యం, రవీంద్రనాథ్ టాగూర్, బంకించంద్ర, ప్రేం చంద్ ఇలా భారతీయ సాహిత్య కారులే కాకుండా, ప్రపంచ సాహిత్య కారులందరూ రాసిన సాహిత్యాన్ని చదివేసారాయన. ఆయన చలం రచనలతో బాగా ప్రభావితమయ్యారు.రాజకీయాలు, సాహిత్యమూ మధ్య చదువు వెనక పడిపోయింది.
1970 లలో వరంగల్లో కాలేజీలో చేరారు. చేరాక పునరాలోచన మొదలయ్యిందానకు. చదువైన సంవత్సరం తర్వాత కొంత గందరగోళ పరిస్థితినించి బయటికి వెళ్లాలనిపించి వ్యవసాయం చేసారు. మళ్లీ అక్కడా గిట్టుబాటు ధరలు లేకపోవడం, గ్రామాల్లో ఉండే సంక్షోభం వల్ల మళ్లా బయటికి వెళ్లిపోయారు. ఆనాటి గ్రామీణ సంక్షోభం, బయటి నుంచి వచ్చిన నాగరికతకు చెందిన కొత్తఆలోచనలు, గత జీవితంలోని పరిస్థితుల నించి వరంగల్ కు వెళ్లారు. అక్కడ సాహితీ మిత్రులు కలిసారు. కరీంనగర్ చుట్టు పక్కల పేద ప్రజలకు ఏదైనా న్యాయం జరిగేదుందా అని నిరంతరం ఆలోచన చేసేవారు. ఆయన చదివిన సాహిత్యంలో ఇతర ప్రాంతాలలో ఉన్న హాయైన జీవితం తెలంగాణా ప్రాంతంలో ఎందుకు లేదనే ప్రశ్న ఆయనను వెంటాడేది. 73 ప్రాంతంలో ఒక పక్క ఉద్యమ జీవితంతో బాటూ వివాహ జీవితం ప్రారంభమైంది. వెనువెంటనే ఆయన ఉద్యోగం వెతుక్కోవలసిన పరిస్థితి ఏర్పడింది. ఆ ప్రయత్నంలో భాగంగా నాకు 1975 లో అదిలాబాద్లో ఉద్యోగం రావడంతో ఆయన ప్రస్థానం కరీంనగర్ నుంచి ఆదిలాబాద్ కు మారింది.
రచయితగా
ఎమర్జెన్సీ సమయంలో గ్రామాలకు వెళ్ళి, ప్రజల్ని కొంత ఉత్తేజితుల్ని చేసేవారు. పత్రికలకు కరపత్రాలను మొదట రాసేవారు. వారి ఊరికి పి.వి. నరసింహారావు వచ్చినపుడు ఆ సభలో ఉన్న ఒక హరిజనుడు ఆ ప్రాంతానికి సంబంధించిన అన్యాయాల గురించి అడిగిన ప్రశ్నలకు స్పందించి ఆయన మొట్టమొదట “ఎదురు తిరిగితే” కథని యథాతథంగా పేర్లు కూడా మార్చకుండా రాసేరు. ఆ కథలో గ్రామీణ దోపిడీ, అణిచివేత, అసంబద్ధ సంబంధాలు, గ్రామీణ వ్యవస్థకు సంబంధించి ఒక పరిపూర్ణ చిత్రం అది. తర్వాత “క్రాంతి ” అనే పత్రికను కొద్దిరోజులు నడిపారు. ఇక కరీంనగర్ లో మిత్రులందరితో కలిసి “విద్యుల్లత” అనే పత్రికను ప్రారంభించారు.
ఆయన మిత్రులు “బద్లా” అనే కథా సంపుటి వేసారు. అది ఆ తర్వాత బాన్ అయ్యింది. అందుకోసం ఆయననొక కథను అడిగారు. అప్పటికే ఆయన కథ రాసినా అందులో చేర్చే సాహసం చెయ్యలేదు. నిజానికి పదోతరగతి నుంచి డైరీలు, కవితలు, కథలు రాసేవారాయన. “ముగింపులు-ముందడుగులు” అని నవల కూడా రాసేరు. అదంతా గాంధీ ప్రభావంతో రాసిన అహింసా రాతలు. అవన్నీ ఎక్కడా ప్రింట్ చేయించలేదు. కాలక్రమంలో అన్నీ ఎటో పోయాయి. అయితే అలా ఆయనకు రచన అలవాటు అయ్యింది. అయితే తెలంగాణా ప్రాంతపు ప్రత్యేకత అప్పటికి ఆయన రచనల్లోకి అడుగుపెట్టలేదు. మొట్ట మొదటగా “ఎదురు తిరిగితే”తో సిసలైన కథా ప్రస్థానం ప్రారంభమైంది.
కథలు
ఆయనకు ఉద్యోగం, ఉద్యమం, వ్యక్తిగతం, రచన..ఇలా నాలుగు జీవితాలుండేవి. అన్నీ సమతూకంగా చూసుకుంటూ క్రమంగా రాసిన కథలన్నీ మొదట ప్రజా తంత్ర లో, తర్వాత ఎక్కువగా సృజన, అరుణ తార, ఆంధ్ర జ్యోతి లాంటి అన్ని పత్రికలలో అచ్చయినాయి.
విరసం తో అనుబంధం
రైతు కూలీ సంఘాల ఏర్పాటు, విరసంలో సభ్యత్వం తీసుకున్నారు. అందులో భాగంగా ఆయన తెలంగాణా, రాయలసీమ, కోస్తా ఆంధ్ర జిల్లాలన్నిటితో పాటు, ఇతర రాష్ట్రాలలో కూడా తిరుగుతూ ఉండేవారు. విరసంలో ఆయన ఎప్పుడూ సభ్యుడిగానే ఉన్నాను. ఆయన ప్రధానంగా రచయిత. సమాజంలోని మార్పులని రికార్డు చేసేవారాయన. అందుకే ఆయనెప్పుడూ నాయకత్వ సమస్యలకు పోలేదు. ఆ జిల్లాలకు సంబంధించిన అనేక కథలు అంటే రైతుకూలీ సంఘాలు, ఉద్యమాలు-మారేదశలు, సంఘాల్లో వచ్చే సమస్యలు వీటికి సంబంధించిన కథలు రాసేరు.
యితర లింకులు
వర్గం:తెలుగు కథా రచయితలు వర్గం:పెద్దపల్లి జిల్లా రచయితలు వర్గం:పెద్దపల్లి జిల్లా విప్లవ రచయితల సంఘ సభ్యులు
ఇంద్రజిత్ గుప్తా
ఇంద్రజిత్ గుప్తా (1919 మార్చి18 - 2001 ఫిబ్రవరి 20) కమ్యూనిస్ట్ పార్టీ ఆఫ్ ఇండియా (సిపిఐ)కి చెందిన భారతీయ రాజకీయ నాయకుడు. 1996 నుండి 1998 వరకు, ప్రధానమంత్రులు హెచ్‌డి దేవెగౌడ,ఐకె గుజ్రాల్ యునైటెడ్ ఫ్రంట్ ప్రభుత్వాలలో కేంద్ర హోం మంత్రిగా పనిచేసాడు.1947లో స్వాతంత్ర్యం వచ్చినప్పటి నుండి హోం మంత్రిత్వ శాఖ సిపిఐని మూడుసార్లు నిషేధించినందున, గుప్తాతో సహా అనేకమంది సభ్యులను జైలుకు పంపడం లేదా చాలా కాలం పాటు భూగర్భంలోకి నెట్టడం వంటి పాత్రలను నాటకీయంగా తిప్పికొట్టింది. అతను భారత పార్లమెంటు దిగువసభ అయిన లోక్‌సభకు పదకొండు సార్లు ఎన్నికై, ఎక్కువ కాలం పనిచేసిన సభ్యుడు. సిపిఐ భారత అత్యవసర పరిస్థితికి మద్దతు ఇచ్చిన తర్వాత 1977లో అశోక్ కృష్ణ దత్ చేతిలో ఓడిపోవడంతో అతను తన ఏకైక ఎన్నికల పరాజయం చవిచూశారు.
జీవితం తొలిదశ
గుప్తా కలకత్తాలోని బ్రహ్మో కుటుంబానికి చెందినవాడు. అతని తండ్రి తరపు తాత,బెహారీ లాల్ గుప్తా,బరోడా సివిల్ సర్వీస్ దివానుగా, అతని అన్నయ్య, రణజిత్ గుప్తా, పశ్చిమ బెంగాల్ సివిల్ సర్వీస్ ప్రధాన కార్యదర్శిగా పనిచేసారు.అతని తండ్రి, సతీష్ చంద్ర గుప్తా ( 1877–1964 సెప్టెంబరు 7),అతను భారతదేశ అకౌంటెంట్ జనరల్ ఆఫ్ ఇండియాకు చెందిన తనిఖీ, లెక్కల శాఖలో ఉద్యోగిగా పనిచేసాడు. తరువాత సెంట్రల్ లెజిస్లేటివ్ అసెంబ్లీ కార్యదర్శిగా పనిచేసి 1933లో పదవీ విరమణ చేసాడు. బల్లిగంజ్ ప్రభుత్వ పాఠశాల విద్య తర్వాత,ఉన్నత పాఠశాల విద్యకు అతను సిమ్లా వెళ్ళాడు.అక్కడ అతని తండ్రి ఉద్యోగరీత్యా బదిలీ అయ్యాడు. తరువాత గుప్తా ఢిల్లీలోని సెయింట్ స్టీఫెన్స్ కళాశాలలో చదివాడు. తరువాత కేంబ్రిడ్జ్లోని కింగ్స్ కళాశాలకు వెళ్ళాడు. ఇంగ్లండ్‌లో చదువుతున్నప్పుడు రజనీ పామే దత్ ప్రభావంతో కమ్యూనిస్టు ఉద్యమంలో చేరాడు. యూనివర్శిటీ ఆఫ్ కేంబ్రిడ్జ్ నుండి ట్రిపోస్‌తో అతను 1938లో కలకత్తాకు తిరిగి వచ్చి రైతులు, కార్మికుల ఉద్యమంలో చేరాడు. అతను తన కమ్యూనిస్ట్ కార్యకలాపాలకు జైలుకు వెళ్లడమే కాకుండా,పార్టీలో మెతక వైఖరిని అవలంబించినందుకు 1948లో 'పార్టీ జైలు'కి కూడా శిక్ష అనుభవించాడు. 1948-50లో కమ్యూనిస్టులపై అణిచివేత జరిగినప్పుడు అతను భారతదేశంలో రహస్య ప్రదేశానికి వెళ్లాడు.
పార్లమెంటేరియన్
భారత పార్లమెంటు దిగువ సభ అయిన లోక్‌సభకు గుప్తా 1960లో మొదటిసారిగా ఉప ఎన్నికలో ఎన్నికయ్యాడు.ఆ తరువాత, 1977 నుండి 1980 వరకు స్వల్ప కాలం మినహా, అతను మరణించే వరకు లోక్‌సభ సభ్యుడుగా కొనసాగాడు.తరువాత సంవత్సరాల్లో, అతను లోక్‌సభలో అతి పెద్ద సభ్యుడిగా ఉన్న ఫలితంగా 1996, 1998, 1999లో తాత్కాలిగా అధ్యక్షుడుగా పనిచేశాడు. కొత్తగా ఎన్నికైన సభ్యుల ప్రమాణ స్వీకారాన్ని నిర్వహించేందుకు తాత్కాలిక స్పీకర్ కార్యాలయం ఒక ఉత్సవంగా ఉంటుంది.
అతను కలకత్తా నైరుతి నుండి 1962 నుండి 1967 వరకు రెండవ, మూడవ లోక్‌సభ సభ్యుడుగా,అలీపూర్ నుండి 1967-1977 మద్యకాలంలో నాలుగవ,ఐదవ లోక్‌సభలలో ప్రాతినిధ్యం వహించాడు.1980 నుండి 1989 వరకు ఏడవ,ఎనిమిదవ లోక్‌సభలలో బసిర్‌హత్‌కు ప్రాతినిధ్యం వహించాడు.1989 నుండి గుప్తా మరణించే వరకు పశ్చిమ బెంగాల్‌లోని మిడ్నాపూర్ పార్లమెంటరీ నియోజకవర్గం నుండి తొమ్మిదవ లోకసభ నుండి,  పదమూడవ లోక్‌సభవరకు ఎన్నికయ్యాడు.
గుప్తా అనేక పార్లమెంటరీ కమిటీలలో విశేష సేవలందించాడు. అతను 1995-1996 మధ్యకాలంలో రక్షణ పార్లమెంటరీ స్థాయీ సంఘ అధ్యక్షుడుగా ఉన్నాడు.1999 నుండి మరణించే వరకు సబార్డినేట్ లెజిస్లేషన్ సంఘ అధ్యక్షుడుగా ఉన్నాడు.అతను 1990-1991 సమయంలో నియమాల సంఘ సభ్యుడుగా,1985-1989 మధ్య సాధారణ ప్రయోజనాల సంఘం,1998-2000 మధ్య రక్షణ సంఘం, 1986-1987 మధ్య కాలంలో పిర్యాదుల సంఘం, 1986-1987, 1989లో వ్యాపార సలహా సంఘం,1990-1991 మధ్య గ్రంధాలయ సంఘం,1990లో లోక్‌సభ సచివాలయ నియమాలను సమీక్షించే సంఘాలలో సభ్యుడుగా కొనసాగాడు.
ప్రతిపక్ష నాయకుడు,సిపిఐ సమూహ నాయకుడిగా,లోక్‌సభలో గుప్తా ప్రసంగాలు 'మితవాదంతో కూడిన శక్తి,హేతుబద్ధమైన విమర్శ'తో గుర్తించబడ్డాయి.అతను రాజకీయ ప్రత్యర్థుల ప్రశంసలను కూడా పొందాడు.పదవిపై మోజు లేకపోయినప్పటికీ, గుప్తా 1996-98లో యునైటెడ్ ఫ్రంట్ ప్రభుత్వంలో క్యాబినెట్ బెర్త్‌ను అంగీకరించాడు.హోం మంత్రిగా,గుప్తా ప్రభుత్వ వైఫల్యాల గురించి ముక్కుసూటిగా ఉండేవాడు.అతని స్పష్టమైన పరిశీలనలతో ట్రెజరీ బెంచ్‌ల మధ్య చాలా మంది ఆశ్చర్యార్థకం కనబరిచారు.అతను హోం మంత్రిగా,ప్రధాన ప్రతిపక్ష పార్టీగా బిజెపి ఉన్నప్పుడు,ఒక తుఫాను రోజు తర్వాత మరింత గొంతుతో విపక్ష సభ్యులను కలవడంపై అతనికి ఇష్టమైన పదబంధం: "నేను ప్రతిపక్షంలో ఉంటే మీరు చేసిన పనిని నేను చేసి ఉండేవాడిని."అని అన్నాడు
గుప్తా 1992లో 'ఉత్తమ పార్లమెంటేరియన్ అవార్డు' అందుకున్నాడు. అతను 37 సంవత్సరాల పాటు లోక్‌సభకు పనిచేశాడు.మరణించినప్పుడు రాష్ట్రపతి కె.ఆర్.నారాయణన్ తన సంతాప సందేశంలో " గాంధీయ, సరళత, ప్రజాస్వామ్య దృక్పథ విలువలకు లోతైన నిబద్ధత." గల వ్యక్తి అని మూడు లక్షణాలను ఉపయోగించి నివాళులర్పించాడు.
పార్టీసభ్యుడుగా
1938లో భారతదేశానికి తిరిగి వచ్చిన తర్వాత,అతను కమ్యూనిస్ట్ పార్టీకి "ఏదైనా తగిన హోదాలో" తనసేవలను అందించాలని అనుకుంటున్నట్లు లేఖ రాశాడు.పార్టీ ప్రాధమికక్షేత్ర దశలో, పార్టీ 'టెక్నికల్ సెల్' నిర్వహణ భాద్యత తీసుకున్న అలియాస్ సూర్య కింద గుప్తా పనిచేశాడు.1964లో, పార్టీ చీలిపోయినప్పుడు, ఎస్.ఎ. డాంగే నేతృత్వంలోని మాతృసంస్థ ద్వారా ప్రమాణం చేసిన జాతీయ కౌన్సిల్‌లోని 35 మంది సభ్యులలో గుప్తా కూడా ఉన్నాడు. కాంగ్రెస్ పార్టీపై ఎల్లప్పుడూ సందేహాస్పదంగా ఉండే అతను 1996లో యునైటెడ్ ఫ్రంట్ క్యాబినెట్‌లో తనపార్టీ మద్దతుతో చేరాలనే ఆలోచనను అధికారికంగా వ్యతిరేకించాడు.కానీ పార్టీలో అధిక సభ్యులు మద్దతు తెలిపినందున తన వ్యతిరేకతను విరమించుకున్నాడు.
గుప్తా భారత కమ్యూనిస్టు పార్టీలో అట్టడుగు స్థాయి నుంచి ఎదిగాడు. గుప్తా 1990లో 71 ఏళ్ల వయసులో సీపీఐ ప్రధాన కార్యదర్శిగా నియమితులయ్యాడు.1996 వరకు ఆరేళ్లపాటు ఆ పదవిలో కొనసాగాడు. చురుకైన కార్మిక సంఘవాది.గుప్తా అంతకుముందు 1980-90 సమయంలో అఖిల భారత కాంగ్రెస్ కార్మిక సంఘం ప్రధాన కార్యదర్శిగా ఉన్నాడు.అతను ప్రపంచ కార్మిక సంఘాల సమాఖ్య ఉపాధ్యక్షుడిగా ఉన్నాడు. 1998లో దాని అధ్యక్షుడిగా ఎన్నికయ్యాడు
వ్యక్తిగత జీవితం
అతను 62 సంవత్సరాల వయస్సులో,అతను చాలా సంవత్సరాలు నుండి ప్రేమిస్తున్న సుార్యను వివాహం చేసుకున్నాడు.ఆమె మొదటి భర్త ఫోటోగ్రాఫర్ అహ్మద్ అలీ (సామాజిక కార్యకర్త నఫీసా అలీ తండ్రి)తో ఆమె మునుపటి వివాహం చట్టబద్ధంగా రద్దు చేయబడే వరకు అతను వేచి ఉన్నాడు.
మూలాలు
వర్గం:13వ లోక్‌సభ సభ్యులు వర్గం:12వ లోక్‌సభ సభ్యులు వర్గం:11వ లోక్‌సభ సభ్యులు వర్గం:5వ లోక్‌సభ సభ్యులు వర్గం:4వ లోక్‌సభ సభ్యులు వర్గం:3వ లోక్‌సభ సభ్యులు వర్గం:2వ లోక్‌సభ సభ్యులు వర్గం:2001 మరణాలు వర్గం:1919 జననాలు వర్గం:ఉత్తమ పార్లమెంటేరియన్ అవార్డు గ్రహీతలు <references group="lower-alpha" />
కుందుర్పి మండలం
కుందుర్పి మండలం, ఆంధ్ర ప్రదేశ్ రాష్ట్రంలోని అనంతపురం జిల్లాకు చెందిన గ్రామీణ మండలం.
జనాభా గణాంకాలు
2001 - 2011 మధ్య కాలంలో మండల జనాభా 48,205 నుండి 53180 కి పెరిగి, 10.32% దశాబ్ద కాలపు పెరుగుదల నమోదు చేసింది. ఇదే కాలంలో జిల్లా పెరుగుదల రేటు 12.1% ఉంది.
మంచు కురిసే వేళలో (2018 సినిమా)
మంచు కురిసే వేళలో 2018లో తెలుగులో విడుదలైన రొమాంటిక్ లవ్ ఎంటర్‌టైనర్‌ సినిమా. ప్రణతి ప్రొడక్షన్స్ బ్యానర్‌పై బాల బోడెపూడి స్వీయ దర్శకత్వంలో నిర్మించిన ఈ సినిమాలో రామ్ కార్తీక్, ప్రనాలి, సాయి విజయ్ ప్రధాన పాత్రల్లో నటించగా సినిమా డిసెంబర్ 28న విడుదలైంది.
హోమో ఎర్గాస్టర్
హోమో ఎర్గాస్టర్, హోమో ఎరెక్టస్ ఎర్గాస్టర్ లేదా ఆఫ్రికన్ హోమో ఎరెక్టస్ అనేది హోమో జాతికి చెందిన అంతరించిపోయిన క్రోనోస్పీసీస్. ఇది ప్రారంభ ప్లైస్టోసీన్ సమయంలో సుమారు 19 లక్షలు - 14 లక్షల సంవత్సరాల క్రితాల మధ్య తూర్పు, దక్షిణ ఆఫ్రికాల్లో నివసించింది.
మొదట్లో ప్రత్యేక జాతి అని ప్రతిపాదించబడిన ''హెచ్. ఎర్గాస్టర్‌ను ప్రస్తుతం హెచ్. ఎరెక్టస్'' యొక్క ప్రారంభ రూపం గానీ, దాని ఆఫ్రికా రూపం గానీ కావచ్చని పరిగణిస్తున్నారు.
కనుగోలు, ప్రాతినిధ్యం వహిస్తున్న శిలాజాలు
దక్షిణాఫ్రికా పాలియోంటాలజిస్ట్ జాన్ టి. రాబిన్సన్ 1949 లో దక్షిణాఫ్రికాలో ఒక కొత్త హోమినిన్‌కు చెందిన కింది దవడను కనుగొన్నాడు. దీనికి అతను టెలాంత్రోపస్ కాపెన్సిస్ అని పేరు పెట్టాడు. ప్రస్తుతం దీన్ని హోమో ఎర్గాస్టర్ అని వర్గీకరించారు. ఆ టాక్సన్‌ను మొదటగా, కెన్యాలోని లేక్ రుడాల్ఫ్ (ఇప్పుడు దీన్ని తుర్కానా సరస్సు అంటున్నారు) సమీపంలో 1975 లో కోలిన్ గ్రోవ్స్, వ్రిటిస్లావ్ మజాక్ లు కనుగొన్న ఒక దవడకు పెట్టారు.; KNM-ER 992 గా పిలిచే ఈ దవడను, ఈ జాతికి టైప్ స్పెసిమెన్ గా తీసుకున్నారు. ''హెచ్. ఎర్గాస్టర్‌కు చెందిన'' పూర్తి అస్థిపంజరాన్ని 1984 లో కమోయా కిమేయు, అలాన్ వాకర్‌లు తుర్కానా సరస్సు వద్ద కనుగొన్నారు. దీనికి KNM-WT 15000 అనే గుర్తింపు, "తుర్కానా బాయ్" అని పేరూ పెట్టారు. ఇది 16 లక్షల సంవత్సరాల క్రితం నాటిది. ఇప్పటి వరకు కనుగొన్న తొలి హోమినిన్ శిలాజాలలో, దాదాపు సంపూర్ణంగా దొరికిన వాటిలో ఇది ఒకటి.
వర్గీకరణ
thumb|324x324px| KNM-WT 15000 ("తుర్కనా బాయ్") కపాలం పునర్నిర్మాణం. మ్యూజియం ఆఫ్ మ్యాన్, [[శాన్ డియాగో . ]] thumb|200x200px| "తుర్కనా బాయ్" ముఖ పునర్నిర్మాణం. ఎలిసబెత్ డేనెస్, మ్యూసీ నేషనల్ డి ప్రిహిస్టోయిర్, లెస్ ఐజీస్-డి- తయాక్ 1975 లో ప్రతిపాదించినప్పటి నుండి, "హోమో ఎర్గాస్టర్" అనే టాక్సన్ కు కొంత ఆమోదం లభించినప్పటికీ, 1980 ల నుండి ఎర్గాస్టర్, ఎరెక్టస్ లు రెండూ కూడా ''హెచ్. ఎరెక్టస్'' అనే జాతికి చెందిన వేరువేరు జనాభాలుగా పరిహణించడం ఎక్కువైంది. హోమో ఎర్గాస్టర్, H. ఎరక్తస్ కే మరో రూపమని ("ఆఫ్రికన్ హోమో ఎరెక్టస్"), అది ఆఫ్రికా నుంచి బయటకు వలస వెళ్ళి, వివిధ యూరేషియన్ ఉపజాతులుగా విస్తరించిందనీ కొందరు భావిస్తారు. ఈ దృష్టికోణంలో, " హోమో ఎరెక్టస్ సెన్సు స్ట్రిక్టో " (కచ్చితమైన అర్థంలో) అనే పేరును యూరేషియన్ రకాలకు, "హోమో ఎరెక్టస్ సెన్సు లాటో" (విస్తృతార్థంలో) అనే పేరును ఆసియా, ఆఫ్రికా జనాభాకూ సూచించవచ్చు. ఈ రెండింటినీ పర్యాయపదాలుగా పరిగణించాలా వద్దా అనే దానిపై అనిశ్చితి వలన "హోమో ఎరెక్టస్ / ఎర్గాస్టర్" అని కూడా ఉపయోగించారు. ఈ ప్రశ్న 2003 నాటికి "పరిష్కరించని ప్రసిద్ధ సమస్య" గా వర్ణించారు. సువా తదితరులు (2007), "యురేషియా లోకి అనేక సార్లు జరిగిన జన్యు ప్రవాహాలకు హోమో ఎరెక్టసే మూలం" అయి ఉండవచ్చని తేల్చారు.
ద్మానిసి కనుగోళ్ళ కంటే ముందే మానవ పరిణామ క్రమంలో వివరించినంత స్పీసియేషను జరిగిందా అనే దాని పట్ల విస్తృతంగా ఆందోళన ఉండేది. హోమో జాతికి చెందిన టాక్సన్ల సంఖ్యను బాగ ఎక్కువగా చెప్పారా అనే ప్రశ్న తలెత్తింది.
హెచ్ ఎర్గాస్టర్‌ పుర్రె-ఎముకలు, H. ఎరక్తస్ కంటే సన్నగా ఉన్నాయి. కళ్ళకు పైన ఉండే అంచులు (సుప్రా ఆర్బిటల్ ఫోరామెన్) ఎరెక్టస్‌లో లాగా ఎత్తుగా లేవు. H. హైడెల్‌బర్గెన్సిస్ కంటే సన్నపాటి ఎముకలు, దానికంటే ఎక్కువగా ముందుకు ఒపోడుచుకు వచ్చిన ముఖం, కిందికి జారిన నుదురూ ఉన్నాయి. తొలి హోమోయేతర జాతులతో పోలిస్తే హెచ్ ఎర్గాస్టర్‌^లో లైంగిక డైమోర్ఫిజం తక్కువగా ఉంది. ముఖం చిన్నదిగాను, తక్కువ పొడుచుకువచ్చి ఉంది. వాటి కంటే చిన్న పలువరుస, పెద్ద కపాల సామర్థ్యం (తొలి ఎర్గాస్టర్ స్పెసిమెన్లలో 700–900 సెం.మీ.3, తరువాతి స్పెసిమెన్లలో 900–1100 సెం.మీ.3) ఉన్నాయి. టాంజానియా, ఇథియోపియా, కెన్యా, దక్షిణాఫ్రికాల్లో హోమో ఎర్గాస్టర్ అవశేషాలు లభించాయి.
''హెచ్. ఎరెక్టస్ / ఎర్గాస్టర్ ( హెచ్. ఎరెక్టస్ సెన్సు లాటో) హోమో హైడెల్బెర్గెన్సిస్‌కు (ఆఫ్రికాలో హోమో రొడీసియెన్సిస్'' అని కూడా పిలుస్తారు) పూర్వీకుడు. హోమో హైడెల్బెర్గెన్సిస్‌ సుమారు 8 లక్షల సంవత్సరాల క్రితం ఉద్భవించింది. 5 లక్షల సంవత్సరాల క్రితం ''హెచ్. ఎరెక్టస్ చివరి జనాభా స్థానాన్ని హెచ్. హైడెల్బెర్గెన్సిస్'' ఆక్రమించింది. సుమారు 3 లక్షల సంవత్సరాల క్రితం, హోమో నియాండర్తలెన్సిస్, హోమో సేపియన్స్లు ''హెచ్. హైడెల్బెర్గెన్సిస్'' నుండి ఉద్భవించాయి.
ఉత్పన్నం, విలుప్తి
హోమో జాతి యొక్క ప్రారంభ జాతుల అభివృద్ధిని శాస్త్రీయ సమాజంలో తిరిగి వివరిస్తుంది. హెచ్. హబిలిస్, హోమో ప్రజాతికి పూర్వీకుడిగాను, ''హెచ్. ఎర్గాస్టర్‌కు'' ప్రత్యక్ష (తక్షణ) పూర్వీకుడు గానూ, సాధారణంగా అంగీకరించే వాదన. అయితే, హబిలిస్ "హోమో" లోకి చేర్చదగ్గ జాతియేనా అనేది వివాదాస్పదంగా ఉంది. హ్యాబిలిస్, ఎర్గాస్టర్ లు తూర్పు ఆఫ్రికాలో దాదాపు 5 లక్షల సంవత్సరాల పాటు సహ ఉనికిలో ఉన్నాయనేది స్పష్టం. దీన్నిబట్టి, అవి ఒకదాని నుండి మరొకటి ఉద్భవించినట్లుగా (అనాజెనెటిక్ కనెక్షన్) కాక, ఆ రెండూ ఒక ఉమ్మడి పూర్వీకుడి నుండి వేరుపడ్డాయని భావించవచ్చు.
హోమో హ్యాబిలిస్ నుండి ''హెచ్. ఎరెక్టస్ (హెచ్. ఎర్గాస్టర్'') యొక్క ఉత్పన్నం 20 లక్షల సంవత్సరాల క్రితానికి కొద్దిగా తరువాత జరిగిందని భావిస్తున్నారు. 18 లక్షల సంవత్సరాల క్రితం, ఆఫ్రికన్ (హెచ్. ఎర్గాస్టర్), ఆసియా (హెచ్. ఎరెక్టస్ జార్జికస్) రకాలు రెండూ ఉనికిలో ఉన్నాయి. జార్జియాలోని ద్మానిసి వద్ద కనుగొన్నవి ''హెచ్. హ్యాబిలిస్'' యొక్క ఈ ప్రారంభ వారసులే అయి ఉండవచ్చు.
''హెచ్. ఎర్గాస్టర్'' 14 లక్షల సంవత్సరాల క్రితం తరువాత శిలాజ రికార్డు నుండి అదృశ్యమయ్యే ముందు, సుమారు 500,000 సంవత్సరాల పాటు ఆఫ్రికాలో నివసించింది; అదృశ్యం కావడానికి గుర్తించదగిన కారణం ఏదీ కనబడలేదు. అదే ప్రాంతంలో చాలా కాలం తరువాత ఉత్పన్నమైన హోమో హైడెల్బెర్గెన్సిస్ శిలాజ రికార్డులో ఉన్న ఖాళీని సూచిస్తుంది. 14 నుండి 6 లక్షల సంవత్సరాల క్రితాల మధ్య ఉన్న కాలపు శిలాజాలు ఇంకా దొరకలేదు.
పనిముట్ల ఉపయోగం
thumb| కెంట్‌లో దొరికిన అషూలియన్ చేగొడ్డలి. ''హెచ్. ఎర్గాస్టర్, దాని ముందున్న హెచ్. హ్యాబిలిస్'' కంటే విభిన్నమైన, అధునాతనమైన రాతి పనిముట్లను ఉపయోగించింది. తనకు వారసత్వంగా వచ్చిన ఓల్డోవాన్ సాంకేతిక పరిజ్ఞానాన్ని మెరుగుపరిచింది. తరువాత మొదటి అషూలియన్ రెండంచుల గొడ్డలిని అభివృద్ధి చేసింది. అషూలియన్ పనిముట్ల ఉపయోగం 16 లక్షల సంవత్సరాల క్రితం మొదలు కాగా, దాని కంటే 2 లక్షల సంవత్సరాల ముందే, ''హెచ్. ఎరెక్టస్'' యొక్క రేఖ చీలి పోయింది.
సంఘజీవనం
హోమో ఎర్గాస్టర్ లో లైంగిక డైమార్ఫిజమ్ దాని పూర్వీకులైన ఆస్ట్రలోపిథెసీన్ల (సుమారు 20%) కంటే తగ్గింది. డైమోర్ఫిజంలో ఈ తగ్గుదల, స్త్రీ కోసం మగవారి మధ్య పోటీ తగ్గిందనడానికి సంకేతంగా భావిస్తున్నారు. అయితే, ఇది ఆధునిక మానవులలో కంటే ఎక్కువగా ఉంది.
శరీరనిర్మాణ పరంగానే కాకుండా, సంఘజీవనంలో కూడా హోమో ఎర్గాస్టర్, ఏ ఇతర మునుపటి జాతి కన్నా కూడా, ఆధునిక మానవులకు దగ్గరగా ఉంది. నిప్పును నియంత్రించిన మొట్టమొదటి హోమినిన్, హెచ్ ఎర్గాస్టర్: అది సహజంగా రేగే మంటలను నియంత్రించడం లోనా, తానే నిప్పును తయారుచెయ్యడం లోనా అనేది చర్చనీయాంశం. హెచ్. ఎర్గాస్టర్‌తో ఉమ్మడి పూర్వీకుడు ఉన్న ప్రతీ హోమినిన్ లాగానే, ''హెచ్. ఎరెక్టస్‌ కూడా'' నిప్పును నియంత్రించిందని ప్రస్తుతం భావిస్తున్నారు.
భాష వాడకం
తుర్కనా బాయ్ కటి వెన్నుపూసలు తరువాతి మానవుల కంటే చాలా సన్నగా ఉండడాన్ని బట్టి, ఎర్గాస్టర్‌కు శ్వాసను నియంత్రించే సామర్థ్యం తక్కువగా ఉండేదని, ఆ కారణంగా సంక్లిష్ట శబ్దాలను ఉత్పత్తి చెయ్యలేకపోయేదనీ భావించారు. అయితే, తుర్కనా బాయ్ కంటే 3,00,000 సంవత్సరాల ముందు కాలానికి చెందిన దమానిసి శిలాజాల్లో కటి వెన్నుపూసలు మానవ వెన్నుపూస పరిమాణం లోనే ఉన్నాయని కనుగొన్నారు. తుర్కనా బాయ్ బహుశా వెన్నెముక కాలమ్ యొక్క వ్యాధితో బాధపడి ఉంటాడని నిర్ధారించారు. డమానిసి శిలాజాలు ''హెచ్. ఎర్గాస్టర్'' వేనని ఖచ్చితంగా తేలలేదు. అవి తుర్కనా బాయ్ కంటే పాతవి అనేది మాత్రం కచ్చితం.దీన్నిబట్టి ద్మానిసి శిలాజాలకు ''హెచ్. ఎర్గాస్టర్‌కూ'' బంధుత్వం ఉందని చెప్పవచ్చు.
నోట్స్
<references group="note" responsive="1">
బయటి లింకులు
వర్గం:మానవ పరిణామం వర్గం:మానవ పూర్వీకులు
హిందూ సంస్కారములు
హిందూ ధర్మం ప్రకారం, సంస్కారాలు (హిందీ: సంస్‌కార్'), వేదం ద్వారా కర్మలు అంగీకారం కనుగొనడంలో అనేది, హిందూ మతం, జైనమతం అనుచరుల్లో మతపరమైన వాటిలో ఆచరణ మారుతూ ఉన్నాయి.ధర్మ సూత్రములలో "చత్వారింశత్ సంస్కారా: అష్టా ఆత్మగుణా:" అనగా 8 ఆత్మ గుణముల సంస్కారములతో పాటుగా మరో 40 సంస్కారములు కలిపి మొత్తం నలభై ఎనిమిది సంస్కారములు వాటి ఆవశ్యకత చెప్పబడింది. ప్రస్తుత ఆధునిక కాలములో చాలా సంస్కారములు చేయుట జరుగుట లేదు. దానికి కారణము లేక పోలేదు. కొన్ని సంస్కారములు చేయవలెనన్న హోమములు అవసరము. హిందూ సాంప్రదాయములో ఆగమ సంబంధమయిన క్రియలు. ఇవి ప్రతి ఒక్క హిందువు యొక్క జీవిత పర్యంతమూ వివిధ దశలలో జరుపబడతాయి. తల్లి గర్భములో ప్రవేశించిన సమయము మొదలు కొని, మరణము, తదనంతరము ఆత్మ పరలోక ఆత్మశాంతి నొందుట వరకు సంస్కారములు జరపబడును. దోషములు పోగొట్టుటకు చేయు కర్మలనే సంస్కారములు అని అర్ధము.
ఆత్మగుణాలు
thumb|హిందూ కర్మలు, ఆచారాలు చిత్రం పురుషుడు ఆచరించ వలసినవి: ఈ ఎనిమిది ఆత్మగుణసంస్కారముల వలన చిత్తశుద్ధి కలుగును.
1. వైశ్వదేవము
వేదమాదౌ సమారభ్య తథోపర్యుపరిక్రమాత్| యదధీతేన్వహం శక్త్యా తత్ స్వాధ్యాయం ప్రచక్షతే||
వైశ్వదేవం ద్విజైః కార్యమ్ అన్న శుద్ధ్యర్థ మాదరాత్
పంచసూన గృహస్థస్య వర్తన్తే హరహస్తథా| ఖండినీ పేషిణీ ఛుల్లీ ఉదకుంభీ చ మార్జనీ||
మూలములు
వర్గం:హిందూ సాంప్రదాయాలు వర్గం:ఆచారాలు వర్గం:సిక్కు మతం వర్గం:సంస్కృత పదజాలము
హెక్టారు
హెక్టారు (Hectare) అనేది కొలవడానికి ఉపయోగించే ఒక ప్రమాణం. దీనిని తరచుగా భూమి యొక్క విస్తీర్ణమును లేదా చాలా పెద్ద భవనాలను కొలతలలో తెలుపుటకు ఉపయోగిస్తారు. ఒక హెక్టారుకు పదివేల చదరపు మీటర్లు. ఇది 2.47 ఎకరాలకు సమానం. 100 హెక్టార్లు అనగా ఒక చదరపు కిలోమీటరు. కాబట్టి 200 హెక్టార్ల విస్తీర్ణం ఉన్న పొలంలో 2 చదరపు కిలోమీటర్ల పొలాలు ఉంటాయి. హెక్టార్ అనే పదానికి 100 అరేస్ అని అర్ధం. హెక్టో అంటే 100 సార్లు అని అర్థానిచ్చే మెట్రిక్ సిస్టమ్‌ యొక్క ఉపసర్గ. ఆరె (Are) అనేది 100 చదరపు మీటర్లకు సమానమైన విస్తీర్ణానికి కొలత యొక్క మెట్రిక్ సిస్టమ్ యూనిట్. ఒక వైపు 100 మీటర్ల పొడవు కలిగిన చదరపు భూమి ఒక హెక్టార్.
ఇవి కూడా చూడండి
ఎకరం
వర్గం:కొలమానాలు